CELEX: 22010D0055
Language: bg
Date: 2010-04-30 00:00:00
Title: Решение на Съвместния комитет на ЕИП № 55/2010 от 30 април 2010 година за изменение на приложение XX (Околна среда) към Споразумението за ЕИП

15.7.2010   
            
            
               BG
            
            
               Официален вестник на Европейския съюз
            
            
               L 181/23
            
         РЕШЕНИЕ НА СЪВМЕСТНИЯ КОМИТЕТ НА ЕИП
   № 55/2010
   от 30 април 2010 година
   за изменение на приложение XX (Околна среда) към Споразумението за ЕИП
   СЪВМЕСТНИЯТ КОМИТЕТ НА ЕИП,
   като взе предвид Споразумението за Европейското икономическо пространство, изменено с Протокола за адаптиране на Споразумението за Европейското икономическо пространство, наричано по-долу „Споразумението“, и по-специално член 98 от него,
   като има предвид, че:
   
               (1)
            
            
               Приложение XX към Споразумението бе изменено с Решение на Съвместния комитет на ЕИП № 27/2010 от 12 март 2010 г. (1)
               
            
         
               (2)
            
            
               Директива 2007/2/ЕО на Европейския парламент и на Съвета от 14 март 2007 г. за създаване на инфраструктура за пространствена информация в Европейската общност (INSPIRE) (2) следва да бъде включена в Споразумението,
            
         ПРИЕ НАСТОЯЩОТО РЕШЕНИЕ:
   Член 1
   След точка 1и (Директива 2004/35/ЕО на Европейския парламент и на Съвета) от приложение XX към Споразумението се добавя следната точка:
   
               „1й.
            
            
               
                  32007 L 0002: Директива 2007/2/ЕО на Европейския парламент и на Съвета от 14 март 2007 г. за създаване на инфраструктура за пространствена информация в Европейската общност (INSPIRE) (ОВ L 108, 25.4.2007 г., стр. 1).
               За целите на настоящото Споразумение разпоредбите на директивата се четат със следните адаптации:
               
                           а)
                        
                        
                           По отношение на държавите от ЕАСТ, сроковете, посочени в член 6, точки а) и б) и член 7, параграф 3, се разбират като започващи от датата на влизане в сила на Решението/ята на Съвместния комитет на ЕИП, което/които включва/т в Споразумението за ЕИП посочените в тези членове правила за прилагане.
                        
                     
                           б)
                        
                        
                           По отношение на държавите от ЕАСТ, сроковете, посочени в член 21, параграфи 2 и 3 и член 24, параграф 1, които започват от датата на влизане в сила на Директивата, се разбират като започващи от датата на влизане в сила на Решение № 55/2010 на Съвместния комитет на ЕИП от 30 април 2010 г., което включва в Споразумението за ЕИП настоящата директива.“
                        
                     
         Член 2
   Текстовете на Директива 2007/2/ЕО на исландски и норвежки език, които ще бъдат публикувани в притурката за ЕИП към Официален вестник на Европейския съюз, са автентични.
   Член 3
   Настоящото решение влиза в сила на 1 май 2010 г., при условие че всички нотификации, предвидени в член 103, параграф 1 от Споразумението, са внесени в Съвместния комитет на ЕИП (3).
   Член 4
   Настоящото решение се публикува в раздела за ЕИП и в притурката за ЕИП към Официален вестник на Европейския съюз.
   
      Съставено в Брюксел на 30 април 2010 година.
      
         
            За Съвместния комитет на ЕИП
         
         
            Председател
         
         Alan SEATTER
      
   
   
      (1)  ОВ L 143, 10.6.2010 г., стр. 20.
   
      (2)  ОВ L 108, 25.4.2007 г., стр. 1.
   
      (3)  С отбелязани конституционни изисквания.